Projektas

**ROKIŠKIO RAJONO SAVIVALDYBĖS TARYBA**

**S P R E N D I M AS**

**DĖL ROKIŠKIO RAJONO SAVIVALDYBĖS TARYBOS 2017 M. BALANDŽIO 28 D. SPRENDIMO NR. TS-109 „DĖL KELIŲ PRIEŽIŪROS IR PLĖTROS PROGRAMOS LĖŠOMIS FINANSUOJAMŲ VIETINĖS REIKŠMĖS KELIŲ (GATVIŲ) TIESIMO, REKONSTRAVIMO, TAISYMO (REMONTO), PRIEŽIŪROS IR SAUGAUS EISMO SĄLYGŲ UŽTIKRINIMO 2017 METAIS OBJEKTŲ SĄRAŠO PATVIRTINIMO“ PAPILDYMO**

2017 m. liepos 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 2017 m. balandžio 12 d. nutarimu Nr. 274 „Dėl Kelių priežiūros ir plėtros programos finansavimo lėšų naudojimo 2017 metų sąmatos patvirtinimo“, Kelių priežiūros ir plėtros programos lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos įstatymo įgyvendinimo“, Lietuvos automobilių kelių direkcijos prie Susisiekimo ministerijos direktorius 2017 m. balandžio 18 d. įsakymu Nr. V-163 „Dėl Kelių priežiūros ir plėtros programos lėšų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti paskirstymo savivaldybėms 2017 metais“ 1 punktu, Rokiškio rajono savivaldybės taryba n u s p r e n d ž i a:

Papildyti Rokiškio rajono savivaldybės tarybos 2017 m. balandžio 28 d. sprendimu Nr. TS-109 patvirtintą Kelių priežiūros ir plėtros programos lėšomis finansuojamų vietinės reikšmės kelių (gatvių) tiesimo, rekonstravimo, taisymo (remonto), priežiūros ir saugaus eismo sąlygų užtikrinimo 2017 metais objektų sąrašą 17 punktu:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Objekto (dalies) pavadinimas | Darbų ir paslaugų rūšis | Objekto parametrai | |  | Skirta lėšų,  tūkst. Eur |
|  |  |  | Pradžia–pabaiga | Ilgis, m | Plotis, m |  |
| 1 | 2 | 3 | 4 | 5 | 6 | 7 |
| 17. | Rokiškio kaimiškosios seniūnijos privažiuojamasis kelias į Kalneliškių kapines ir automobilių stovėjimo aikštelė prie kapinių | Kapitalinis remontas, techninė priežiūra | Kelias:  6206186,27 598745,53  6206933,28 599071,69  Aikštelė:  6206660,33 598970,07  6206547,02 599205,24 | 822  261 | 5,0  5,0 | 49,0 |

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Augustinas Blažys

**TEIKIAMO SPRENDIMO PROJEKTO**

**,, DĖL ROKIŠKIO RAJONO SAVIVALDYBĖS TARYBOS 2017 M. BALANDŽIO 28 D. SPRENDIMO NR. TS-109 „DĖL KELIŲ PRIEŽIŪROS IR PLĖTROS PROGRAMOS LĖŠOMIS FINANSUOJAMŲ VIETINĖS REIKŠMĖS KELIŲ (GATVIŲ) TIESIMO, REKONSTRAVIMO, TAISYMO (REMONTO), PRIEŽIŪROS IR SAUGAUS EISMO SĄLYGŲ UŽTIKRINIMO 2017 METAIS OBJEKTŲ SĄRAŠO PATVIRTINIMO“ PAPILDYMO“**

**AIŠKINAMASIS RAŠTAS**

2017 m. liepos 12 d.

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma papildyti Kelių priežiūros ir plėtros programos lėšomis finansuojamų vietinės reikšmės kelių (gatvių) tiesimo, rekonstravimo, taisymo (remonto), priežiūros ir saugaus eismo sąlygų užtikrinimo 2017 metais objektų sąrašą, įtraukiant papildomą objektą.

**Šiuo metu esantis teisinis reglamentavimas.** Lietuvos Respublikos Vyriausybės 2017 m. balandžio 12 d. nutarimas Nr. 274 „Dėl Kelių priežiūros ir plėtros programos finansavimo lėšų naudojimo 2017 metų sąmatos patvirtinimo“, Lietuvos automobilių kelių direkcijos prie Susisiekimo ministerijos direktorius 2017 m. balandžio 18 d. įsakymas Nr. V-163 „Dėl Kelių priežiūros ir plėtros programos lėšų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti paskirstymo savivaldybėms 2017 metais“, Rokiškio rajono savivaldybės tarybos 2017 m. balandžio 28 d. sprendimas Nr. TS-109 „Dėl Kelių priežiūros ir plėtros programos lėšomis finansuojamų vietinės reikšmės kelių (gatvių) tiesimo, rekonstravimo, taisymo (remonto), priežiūros ir saugaus eismo sąlygų užtikrinimo 2017 metais objektų sąrašo patvirtinimo“.

**Sprendimo projekto esmė**. Lietuvos automobilių kelių direkcija prie Susisiekimo ministerijos šiais metais skyrė 158 900 Eur tikslinių Kelių priežiūros ir plėtros programos lėšų Rokiškio kaimiškosios seniūnijos privažiavimo kelio prie Kalneliškių kapinių ir automobilių stovėjimo aikštelių prie jų kapitaliniam remontui. Savivaldybės administracijai įvykdžius remonto darbų viešąjį pirkimą paaiškėjo, kad šio objekto kapitaliniam remontui užbaigti papildomai reikalinga 49 000 Eur. Atsižvelgiant į turimas sutaupytas skaičiuojamąsias Kelių priežiūros ir plėtros programos lėšas vykdant kitų vietinės reikšmės kelių ir gatvių remonto darbų pirkimus bei siekiant pilnai užbaigti objekto remonto darbus 2017 metais, siūloma į Kelių priežiūros ir plėtros programos lėšomis finansuojamų vietinės reikšmės kelių (gatvių) tiesimo, rekonstravimo, taisymo (remonto), priežiūros ir saugaus eismo sąlygų užtikrinimo 2017 metais objektų sąrašą įtraukti papildomą objektą ir skirti trūkstamas lėšas.

**Galimos pasekmės, priėmus siūlomą tarybos sprendimo projektą**:

**teigiamos** – pagerės privažiavimas prie Kalneliškių kapinių ir automobilių stovėjimo aikštelių kokybė.

**neigiamos** – nėra.

**Kokia sprendimo nauda Rokiškio rajono gyventojams.** Pagerės privažiavimas prie Kalneliškių kapinių, padaugės kokybiškų automobilių stovėjimo vietų prie kapinių.

**Finansavimo šaltiniai ir lėšų poreikis**. Kelių priežiūros ir plėtros programa.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausiasis specialistas Augustinas Blažys